laion/Wikipedia-Exotic huggingface dataset:
פטר פשיץ'

פטר פשיץ' (בסרבית: Петар Пешић‏; 26 בספטמבר 1871 – 6 בספטמבר 1944) היה גנרל יוגוסלבי אשר כיהן כראש המטה הכללי היוגוסלבי בין השנים 1921–1922 ושוב בין השנים 1924–1929. כמו כן כיהן כשר הצבא והצי בין השנים 1922–1924, ושוב בין 1940–1941. כמו כן כיהן כשגריר יוגוסלביה בבלגיה ובצ'כוסלובקיה. פשיץ' נולד ב-26 בספטמבר 1871 בעיר ניש שהייתה אז חלק מהאימפריה העות'מאנית. ב-1889 הוא התגייס לצבא סרביה ולמד בבתי ספר צבאיים. ב-1892 הוא הועלה לדרגת לוטננט בחיל התותחנים. ב-1903 הוא מונה למפקד גדוד. באפריל 1904 מונה לראש מטה דיוויזיית טימוק. במקביל לתפקידיו הפיקודיים, הוא שימש גם כפרופסור באקדמיה הצבאית הסרבית. בתחילת מלחמת הבלקן הראשונה, הוא שימש כעוזר לראש מטה הארמייה ה-1. בספטמבר 1912 הוא נשלח ללוצרן במטרה לתווך בין סרביה למונטנגרו על שיתוף פעולה במלחמה נגד העות'מאנים. לאחר פרוץ מלחמת הבלקן השנייה, הוא נשלח לאתונה במטרה לתאם בין פעולות הצבא הסרבי לצבא היווני במלחמה נגד בולגריה. הוא נותר באתונה כנספח צבאי עד פרוץ מלחמת העולם הראשונה. עם פרוץ המלחמה, נשלח פשיץ' בשנית למונטנגרו, במטרה לסייע לצבא המונטנגרי במלחמה כנגד האימפריה האוסטרו-הונגרית. הוא הפך לחבר במטה הכללי המונטנגרי, ומילא בו תפקידים בכירים. בינואר 1916 נכבשו מונטנגרו וסרביה כתוצאה מלחץ משולב של האוסטרו-הונגרים והגרמנים, ופשיץ' נמלט מהמדינה והצטרף אל הממשלה הסרבית הגולה. הוא נשלח לצרפת מטעם המטכ"ל הסרבי במטרה לתאם בין פעולות הצבא הסרבי למדינות ההסכמה, ולדאוג לציוד ונשק עבור הצבא הסרבי הגולה. לאחר תום המלחמה, התאחדה סרביה עם מדינת הסלובנים, הקרואטים והסרבים ליצירת ממלכת יוגוסלביה. פשיץ' מונה לראש המשלחת שייצגה את יוגוסלביה בחוזה ורסאי. בספטמבר 1919 הוא מונה לסגן ראש המטה הכללי היוגוסלבי. ב-20 בינואר 1921, בעקבות מותו של הרמטכ"ל ז'יבויין מישיץ', מונה פשיץ' לרמטכ"ל הזמני עד 10 במרץ, אז נכנס פטר בויוביץ' לתפקיד. פשיץ' מונה למפקד דיוויזיית הסאווה. ב-8 בדצמבר של אותה שנה, פרש בויוביץ' מהצבא, ופשיץ' מונה לרמטכ"ל במקומו. ב-4 בנובמבר 1922 הוא מונה במקביל לשר הצבא והצי בממשלתו של ניקולה פאשיץ'. ב-30 ביוני 1924 הוא חזר לתפקיד הרמטכ"ל. ב-11 באפריל 1929 הוא עזב את הצבא. עם פרישתו, מונה פשיץ' לשגריר יוגוסלביה בבלגיה. באפריל 1930 הוא נשלח כשגריר לצ'כוסלובקיה. במרץ 1931 הוא מונה שוב לשגריר בבלגיה. ב-1935 הוא חזר ליוגוסלביה. ב-7 בנובמבר 1940 מינה אותו דראגישה צבטקוביץ' לשר הצבא והצי בממשלתו. באותה תקופה, יוגוסלביה ספגה איומים מצד מדינות הציר, שדרשו ממנה להצטרף למלחמת העולם הראשונה. ב-25 במרץ 1941, צבטקוביץ' לא עמד יותר בלחצים וחתם על ההסכם התלת-צדדי עם גרמניה, איטליה ויפן. ההסכם עורר זעם רב ביוגוסלביה. ב-27 במרץ התחוללה הפיכה צבאית, והממשלה נאלצה להתפזר. במהלך הפלישה ליוגוסלביה, פשיץ' הקפיד לשמור על נייטרליות. הוא לא גינה את הפלישה, אך גם לא תמך בה. הוא נהרג יחד עם אשתו ב-6 בספטמבר 1944, במהלך הפצצות בעלות הברית על בלגרד. Растодер, Шербо; Андријашевић, Живко М. (2006). Историјски лексикон Црне Горе. Подгорица: Daily Press. ISBN 978-86-7706-165-4. Бјелајац, Миле (2004). Генерали и адмирали Краљевине Југославије 1918—1941. Београд: Институт за новију историју Србије. ISBN 978-86-7005-039-6. Иветић, Велимир (2000). Начелници генералштаба 1876—2000. Београд: НИЦ Војска. מדיה וקבצים בנושא פטר פשיץ' בוויקישיתוף
Wideband Global SATCOM

Wideband Global SATCOM system (WGS) (בעברית: מערכת לווייני תקשורת גלובלית רחבת פס) היא מערכת שכוללת מספר לווייני תקשורת לאבטחת תקשורת צבאית. המערכת פועלת במסגרת חיל החלל של ארצות הברית. היא החלה לפעול בשנת 2007 כאשר החליפה בהדרגה את המערכת Defense Satellite Communications System. המערכת כוללת לוויינים, תחנות קרקע ומכשור אצל לקוחות המערכת. הלוויינים נבנו על ידי בואינג. זה לוויינים במשקל של כ-5,187 ק"ג עם פאנל סולארי שמספק 11 קוו"ט. לוויין כולל מדחף לשינוי מסלול. במקור המערכת הייתה צריכה לכלול 5 לוויינים. באוקטובר 2007 משרד ההגנה של אוסטרליה דיווח שהוא מימן בנייה ושיגור לוויין שישי. בתמורה הוא קיבל גישה לנתוני המערכת. במימון לוויין מס' 9 השתתפו מספר מדינות (קנדה, דנמרק, הולנד, לוקסמבורג וניו זילנד). לוויין המערכת יכול להעביר נתונים בהיקף פי 10 ממערכת Defense Satellite Communications System הישנה. הנתונים מסופקים ב-X-band ו-Ka-band. מקשל לוויינים של דגם מתקדם עלה לכ-6,000 ק"ג. בשנת 2010 חברת "בואינג" קיבלה הזמנה ללוויינים נוספים. בשנת 2019 התקבלה הזמנה ללוויין מס' 11 שמתוכנן לשיגור בשנת 2024. עלות לוויין זה היא כ-605 מיליון $. מדיה וקבצים בנושא Wideband Global SATCOM בוויקישיתוף מידע על המערכת מאתר היצרן מידע על הלוויינים של הדור הראשון נתונים על שיגורים לווייני המערכת
65 (סרט)

65 הוא סרט מדע בדיוני-פעולה אמריקאי משנת 2023 אשר בוים על ידי סקוט בק ובריאן וודס. בסרט מככבים אדם דרייבר ואריאנה גרינבלט. הסרט, אשר הופק בתקציב של 45 מיליון דולרים, גרף מעל ל-60 מיליון דולרים ברחבי העולם. עלילת הסרט עוקבת אחר מילס (מגולם על ידי אדם דרייבר) אשר הינו טייס חלל מכוכב הלכת סומאריס אשר יוצא למשימת מחקר לעבר כוכב לכת לא מוכר יחד עם צוות שלם. לאחר שאסטרואיד פוגע בספינת החלל שלהם היא מתרסקת על אותו כוכב הלכת. ספינת החלל ניזוקה באופן בלתי הפיך וכל הנוסעים על סיפון ספינת החלל נהרגו בהתרסקות מלבדו מלבד ילדה בת 9 בשם קואה (מגולמת על ידי אריאנה גרינבלט). קואה, אשר מגיעה מתרבות שונה מזו של מילס, לא דוברת את שפתו. בהמשך השניים מגלים שהם למעשה חזרו בזמן ונחתו על כדור הארץ במועד כלשהו לפני 65 מיליון שנים, בתקופה פרהיסטורית בה כדור הארץ היה מלא בדינוזאורים מסוכנים. על מנת להינצל מילס וקואה חייבים לצאת למסע מסוכן לעבר חללית מילוט מתפקדת שנפלטה מספינת החלל שלהם בעת ההתרסקות ואשר ממוקמת על הר מרוחק הנמצא 15 קילומטרים מהם. על מנת להגיע לחללית המילוט עליהם לעבור על פני דינוזאורים רבים לאורך הדרך. בנוסף לכך, הם מגלים בהמשך גם שהאסטרואיד שגרם להתרסקות ספינת החלל שלהם נמצא כעת במסלול התנגשות עם כדור הארץ. מדיה וקבצים בנושא 65 בוויקישיתוף אתר האינטרנט הרשמי של 65 (באנגלית) "65", במסד הנתונים הקולנועיים IMDb (באנגלית) "65", באתר AllMovie (באנגלית) "65", באתר Rotten Tomatoes (באנגלית) "65", באתר Metacritic (באנגלית) "65", במסד הנתונים הקולנועיים KinoPoisk (ברוסית) אורון שמיר, ‏״65״ (הסרט עם אדם דרייבר נגד דינוזאורים), סקירה, באתר "סריטה", 16 במרץ 2023, 16 במרץ 2023 רז דבורה, "65" הוא כמו סרט נטפליקס שהגיע בטעות לקולנוע, באתר ynet, 19 במרץ 2023 פבלו אוטין, אדם דרייבר מחסל דינוזאורים היטב, אך גם הוא חסר אונים מול התסריט של "65", באתר הארץ, 19 במרץ 2023 ערך זה הוא קצרמר בנושא קולנוע. אתם מוזמנים לתרום לוויקיפדיה ולהרחיב אותו.
עולמו של יובל

עולמו של יובל המבולבל הוא סרט טלוויזיוני והדי.וי.די הרביעי של יובל המבולבל. יובל חוזר בסרט חדש, בוא הוא מציג על עולמו המצחיק והמבולבל. במהלך הסרט יובל נפגש המון אנשים בנווה בלבול (השכונה בה הוא גר), מארגן מסיבת ריקודים ועוזר לילד חדש להכיר את השכונה. יובל שם-טוב - יובל המבולבל אביעד בנטוב - שמיל הדוור אודי גוטשלק - הדוור הבא פזית ירון מינקובסקי - דודה סימה חיים אוסדון - דוד חיים עופר אסרף - מוכר הגלידה אור שושני - עידו מוטי רז - מציל כיף להיות מבולבל בדיחה חה חה ריקוד הצ'וקומוקו יופי טופי לימונדה להושיט יד מסיבת ריקודים
פרס המרכז הרפואי אלבני

פרס המרכז הרפואי אלבני ברפואה ומחקר ביו-רפואי הוא פרס רפואי המוענק על ידי המרכז הרפואי אלבני, בארצות הברית. גובה הפרס הוא 500,000 דולר, מה שמציב את הפרס במקום השני, מבחינת סכום הפרס, מבין פרסים רפואיים בארצות הברית ובמקום הרביעי מבין פרסים רפואיים בכל העולם. הפרס מוענק כל שנה לרופא או מדען, או קבוצה, שעבודתם הובילה להתקדמות משמעותית בתחומי הבריאות והמחקר המדעי עם יתרונות מוכחים בטיפול בחולים. הרשימה המלאה באתר המרכז הרפואי אלבני. חלק מהזוכים: 2023: בוני בסלר 2021: קטלין קריקו דרו וייסמן 2018: ג'יימס אליסון קארל ג'ון סטיבן רוזנברג 2017: עמנואל שרפנטייה ג'ניפר דאודנה פנג ז'נג 2016: סוזן לינדקוויסט 2013: ג'נט ראולי 2011: איליין פוקס שיניה יאמאנקה 2010: אריק לנדר 2009: ברוס ביוטלר ראלף סטיינמן 2008: ג'ואן סטייץ אליזבת בלקברן 2007: רוברט לפקוביץ' 2004: סטנלי נ' כהן 2003: מייקל בראון ג'וזף גולדשטיין 2002: אנתוני פאוצ'י אתר האינטרנט הרשמי של פרס המרכז הרפואי אלבני מדיה וקבצים בנושא פרס המרכז הרפואי אלבני בוויקישיתוף The Albany Prize, Albany Med Health System (באנגלית אמריקאית) David Nicklaw, Albany Med Health System, Albany Med Health System, ‏2023-10-05 (באנגלית אמריקאית) https://twitter.com/albanymed/status/1430886246335795201, X (formerly Twitter) The Associated Press: Scientists share $500,000 prize for biomedical research, web.archive.org, ‏2008-05-06
הזחל הרעב וסיפורים נוספים

הזחל הרעב וסיפורים נוספים (באנגלית: The Very Hungry Caterpillar and Other Stories) הוא סרט הנפשה אמריקאי לילדים, שמבוסס על הספר הזחל הרעב שכתב ואייר אריק קרל. הסרט הופץ לראשונה בשנת 1993, ובוים על ידי איאן הארווי. במקור הספר עובד לסרט והופק על ידי BMG STUDIOS. האנימציה נעשתה בידי חברת Illuminated Films. בשנת 1995 הקלטת הופצה על ידי וולט דיסני. בישראל הסרט יצא בשנת 2001, בקריינותו של אריק עשת ובהפקת דיבוב של אולפני תומיתות. הסרט הופץ בקלטות וידאו על ידי קלסיקלטת ובהמשך יצא ב-DVD בפברואר 2003. בהמשך יצאה סדרה שמזכירה קצת את השם אבל קראו לה ''הזחל הרעב וסיפורים אחרים'' ושודרה בערוץ לולי. הסרט כולל חמישה סיפורים של הסופר אריק קרל: "הזחל הרעב", "אבא, תביא לי בבקשה את הירח", "צרצר שקט מאוד" ו"הזיקית המבולבלת" ובסוף הסרט ישנו כנר, שמנגן מוזיקה קסומה והתווים מתחילים לרחף באוויר ויוצרים תמונות. בסופו של השיר הכנר והעולם מלאים בצבעים. הזחל הרעב אבא, תביא לי בבקשה את הירח צרצר שקט מאוד הזיקית המבולבלת אני רואה שיר
אל מוע'ייר (ג'נין)

אל-מוּעָ'יֶר (בערבית: المغير, בתעתיק עברי: אל-מֻעָ'יֶיר) הוא כפר פלסטיני קטן בנפת ג'נין, הממוקם דרומית־מזרחית לעיר ג'נין, במרחק של 12 ק"מ ממנה. בגובה של כ־350 מטר מעל פני הים. בסמוך לכפר נמצא כפר ח'רבת אל-מוטלה ולמעשה הם מחוברים. בפי תושבי המקום שני הסברים אפשריים למקור השם: באזור היישוב יש מערות רבות (בערבית, מערות הן: مغاور - מוֻע'וּר). גנבים ושודדים בתקופה העות'מאנית נהגו לשנות את מסלולם ולא התקרבו לאזור, בשל אמונה שמדובר בארץ הקדש (וקף), שהוכרז על ידי אברהם אבינו ומי שיעבור שם - יינזק. (בערבית, שינו [את דרכם]: غيروا - עָ'יָרוּ) הכפר לא נסקר ולא נחקר באופן מדעי, אך בכפר ובסביבתו יש מערות שנמצאו בהן שרידי סרקופגים שנשדדו. כמו כן בכפר ובסביבתו, נמצאו חרסים, שרידי מבנים, מטבעות עתיקות, אבני פסיפס ועוד. בשנת 1882, בסקר של PEF תואר הכפר כ"מקום קטן על ראש גבעה סלעית. אספקת המים היא באמצעות בורות מי גשם. הבתים עשויים אבן ובוץ", אך במשך השנים הכפר התפתח ובמלחמת ששת הימים כשהכפר נכבש והועבר לשליטת ישראל הכפר היה מהמפותחים באזור. הכפר עצמו בנוי על כ־6 דונם והתושבים מעבדים כ־13,000 דונם. הכפר מצהיר ששטחו הוא כ־18,000 דונם, מתוכם: כ-14,370 דונם אדמות עם בעלים רשומים ועוד 3,680 אדמות מושע, אולם מאז מלחמת השחרור, חלק מהאדמות נמצא מעבר לקו הירוק. מיקומה של פלסטין בזיכרון רשת בני הארץ "معلومات عن المغير (جنين) على موقع geonames.org". geonames.org. אורכב מ-המקור ב-12 במאי 2021. {{cite web}}: (עזרה) داوود ابومويس - דהוד אבו מויס, المغير/ جنين, نبذه تاريخيه אל-מוע'יר, סקירה היסטורית, Palestine Remembered, 2007 Conder, C.R.; Kitchener, H.H., The Survey of Western Palestine: Memoirs of the Topography, Orography, Hydrography, and Archaeology. Vol. 2., London: Committee of the Palestine Exploration Fund, 1882, עמ' 82 Conder, C.R.; Kitchener, H.H, The Survey of Western Palestine: Memoirs of the Topography, Orography, Hydrography, and Archaeology. Vol. 2., London: Committee of the Palestine Exploration Fund, 1882, עמ' 82 Mills, E., ed, Census of Palestine 1931. Population of Villages, Towns and Administrative Areas, Jerusalem: Government of Palestine, 1932, עמ' 69 Government of Palestine, Government of Palestine, Department of Statistics, 1945, עמ' 16 Government of Jordan, Department of Statistics, 1964, עמ' 25 المغير قضاء جنين - al-Mughaiyir - Palestine Remembered, www.palestineremembered.com (בערבית) قرية المغير - جنين | موسوعة القرى الفلسطينية, palqura.com (בערבית)
ארפאד פישר

ארפאד פישר, משנת 1945 באנאטי (בהונגרית: Fischer Árpád;‏ זרניאנין, 22 במאי 1896 – בודפשט, 31 ביולי 1980) היה רופא שיניים יהודי-הונגרי, סופר, משורר. הוא שימש בתפקיד נשיא "אגודת חוקרי כתבי יד ההונגרית". ארפאד פישר נולד במשפחה יהודית כבנם של מור פישר ושל ארנסטין טנצר. הוא סיים את לימודיו באוניברסיטאות בבודפשט, קולוז'וואר ופץ'. ב-1919 חזר לעיר הולדתו כרופא שיניים וזמן קצר לאחר מכן פתח מרפאת שיניים. הוא פרסם מאמרים רבים והיה כתב פנימי של "עיתון העם היהודי" (Jüdisches Volksblatt) (גר') שפורסם ב-Újvidék (נובי סאד) ושל ה"סקירה יהודית" (Zsidó Szemle). במחצית השנייה של שנות ה-20 נטש את השירה והחל לעסוק ברעיון המיסיונריות ובגרפולוגיה. בשנת 1927 התיישב בבודפשט כרופא שיניים, ופנה לשותפים הדתיים שלו במסמך תעמולה שכותרתו "מנשר ליהדות", מתוך כוונה להסב תשומת לבם לאמונה בישו (הוא לא התנצר. כוונתו הייתה ככל הנראה אמונה בישו כיהודי). מאוחר יותר, הוא היה מעורב בניתוח כתבי יד ושימש בתפקיד נשיא "אגודת חוקרי כתבי יד ההונגרית". הוא שינה את שם משפחתו לבאנאטי ב-1945. אשתו הייתה מרגיט שוורץ (1901–1956), בתם של שאנדור שוורץ' ושל פאני נוימן, עמה התחתן ב-1924 בבודפשט. שירי מריה (זרניאנין, 1920) שירי הר געש (זרניאנין, 1920) הפסל הבלתי גמור (זרניאנין, 1920) מותו של הנסיך אדווין (מחזה במערכה אחת, בודפשט, 1922) מנשר ליהדות. האפילוג שנכתב על ידי גוסטב שימרט (בודפשט, 1927) רוח וכתיבה: גרפולוגיה ציורית (בודפשט, 1939) יהתייחסויות של הונגרים-יהודים (בודפשט, 1940) מזמור הזרם: יצירות מקהלה (מונור, 1946) מבחן התנהגות גרפולוגי (בודפשט, 1947) רוח וכתיבה – גרפולוגיה בתמונות (בודפשט, 1939) Kalapis Zoltán (1996-05-25). "Életrajzi kalauz". Magyar Szó. 53 (122). (זולטאן קלפיש: מדריך ביוגרפי) לקסיקון יהודי-הונגרי. 1929. עורך פטר אויווארי. גישה מקוונת Gergely András: Jeles magyar zsidó orvosok lexikona. Budapest, Makkabi, 2001 (לקסיקון רופאים יהודים הונגרים מפורסמים ומצטיינים. בודפשט. הוצאת מכבי. 2001) "Gyászjelentése (1980. augusztus 13.) Magyar Nemzet, 36. évfolyam, 189. szám, 6. o." נבדק ב-2020-04-09. "Házasságkötési bejegyzése a Budapest II. kerületi polgári házassági akv. 217/1924. folyószáma alatt". נבדק ב-2020-04-09.
טריניטי האוס

טְרִינִיטִי הָאוּס (באנגלית: Corporation of Trinity House of Deptford Strond, ובקיצור Trinity House) היא רשות המגדלורים של אנגליה, ויילס, איי התעלה וגיברלטר. רשות זו אחראית גם על ההתקנה והתחזוקה של עזרי ניווט (אנ') נוספים, כמו אוניות מגדלור, מצופים (לסימון, לניווט ועוד) ומערכות קשר-רדיו ותקשורת-לוויינית ימיות. טריניטי האוס משמש גם כרשות המוסמכת לנתבי אוניות לים הפתוח (deep sea pilots), והיא מעמידה נתבים מומחים לרשות אוניות סוחר השטות במימי צפון אירופה. בנוסף לכך, טריניטי האוס הוא גם קרן צדקה ימית, המחלקת כספים לרווחת ימאים בגמלאות, להכשרת קדטים צעירים ולקידום בטיחות השיט בים. בשנת הכספים שהסתיימה במרץ 2013 הוציא הארגון 6.5 מיליון ליש"ט לקידום מטרותיו. מימון שירות המגדלורים מגיע מאגרות מגדלור (אנ'), הנגבות מכל כלי השיט המסחריים הפוקדים את נמלי האיים הבריטיים; גובה האגרה מחושב לפי התפוסה נטו של האונייה, והוא נקבע על ידי משרד התחבורה (אנ') ומתעדכן מדי שנה. מימון ארגון הצדקה נעשה בנפרד. האגודה נוסדה ב-1514. הנגיד (Master) הראשון שלה היה תומאס סְפֶּרְט (אנ'), רב החובלים של "מרי רוז", אוניית הדגל של הנרי השמיני, מלך אנגליה, ושל אוניית המלחמה "אנרי גראס א-דייה". מדיה וקבצים בנושא טריניטי האוס בוויקישיתוף אתר האינטרנט הרשמי של טריניטי האוס "Legal Notices". Trinity House. Archived from the original on 16 December 2009. Retrieved 28 April 2015. שמה הרשמי: The Master, Wardens and Assistants of the Guild Fraternity or Brotherhood of the most glorious and undivided Trinity and of St Clement in the Parish of Deptford Strond in the County of Kent. "Charities we Support". Trinity House. Retrieved 28 April 2015. "Funding". Retrieved 28 April 2015. ערך זה הוא קצרמר בנושא תחבורה. אתם מוזמנים לתרום לוויקיפדיה ולהרחיב אותו.
דניאל הארדינג

דניאל הארדינג (באנגלית: Daniel Harding; נולד ב-31 באוגוסט 1975 באוקספורד) הוא מנצח בריטי, שעלה כבן חסותו של סיימון ראטל וכיהן כמנהלה המוזיקלי של התזמורת הקאמרית מאהלר. הוא ניצח על האופרה כך עושות כולן של מוצרט בפסטיבל איי בשנת 2005 ושוב ב-2006. הוא מנצח על תזמורת לה סקאלה, מילאנו בשנת 2006. בשנת 2004 התמנה גם למנצח אורח ראשי של התזמורת הסימפונית של לונדון. ממלא את תפקיד המנצח הראשי של התזמורת הסימפונית של רדיו שוודיה מ-2007. בין השנים 2016 - 2019 הוא שימש כמנהלה המוזיקלי של תזמורת פריז. בשנת 2023 התמנה למנהל המוזיקלי של התזמורת הסימפונית של האקדמיה הלאומית למוזיקה סנטה צ'צ'יליה ברומא. דניאל הארדינג, ברשת החברתית אקס (טוויטר) דניאל הארדינג, במסד הנתונים הקולנועיים IMDb (באנגלית) דניאל הארדינג, באתר ספוטיפיי דניאל הארדינג, באתר AllMusic (באנגלית) דניאל הארדינג, באתר MusicBrainz (באנגלית) דניאל הארדינג, באתר Discogs (באנגלית) דניאל הארדינג, באתר Songkick (באנגלית) ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.
אלי גינסברג

אלי גינסברג (28 בספטמבר 1981 – 8 באוקטובר 2023) היה קצין בצה"ל בדרגת סגן אלוף. שירת כמפקד יחידת הלוט"ר בין השנים 2020 ל-2023. הוא נהרג בקרב לבלימת הטבח בבארי במהלך מתקפת הפתע על ישראל ב-2023. גינסברג נולד בקיבוץ משגב עם. התגייס לצה"ל במרץ 2001 והיה לקצין בשייטת 13. השתתף בפשיטה על המשט לעזה. בהמשך שירותו היה מפקד יחידת הלוט"ר. ב-7 באוקטובר 2023 היה גינסברג בחופשת שחרור, כאשר נודע לו שהיישובים בדרום הותקפו. הוא היה מהראשונים לצאת לעוטף עזה ולהילחם מול מחבלים פלסטינים מארגון החמאס בקרב מוצב סופה, ונפל בקרב שהתפתח לעצירת הטבח בבארי. גינסברג התגורר בקיבוץ דברת שבמועצה אזורית עמק יזרעאל. הוא היה נשוי למלכי ולהם ארבעה ילדים. אשתו איבדה 20 שנה קודם לכן את בן זוגה, סמל ראשון ארז אשכנזי, בהיתקלות בעזה. קורות החיים של אלי גינסברג, באתר "יזכור" של משרד הביטחון אלי גינסברג, באתר צה"ל ישראל מושקוביץ ויוסי יהושוע, הקצין המעוטר מהשייטת השתחרר, קפץ ללחימה - ונהרג: "היה באינספור פעולות", באתר ynet, 9 באוקטובר 2023 יוסי וקנין, אבל בעמק יזרעאל: סא"ל אלי גינסברג ז"ל מדברת נפל בקרבות גבול עזה, באתר mynet‏ העמק, 9 באוקטובר 2023 אלי אשכנזי‏, שני החברים הכי טובים נהרגו בעזה: סא"ל אלי גינסברג ז"ל לוחם בשייטת 13, באתר וואלה, 10 באוקטובר 2023 ערך זה הוא קצרמר בנושא צה"ל. אתם מוזמנים לתרום לוויקיפדיה ולהרחיב אותו.
Face to Face

"Face to Face" הוא שיר של צמד המוזיקה האלקטרונית הצרפתי דאפט פאנק, הכולל שירה והפקה משותפת של מפיק מוזיקת ההאוס האמריקאי טוד אדוארדס. השיר יצא לאור כסינגל החמישי מתוך האלבום Discovery מ-2001. סינגלים שיווקיים בגודל 12 אינץ' שוחררו עבור אלה שהזמינו מראש את אלבום הרמיקס Daft Club משנת 2003, וסינגל CD שהכיל רמיקס של השיר על ידי המפיק הצרפתי Demon שוחרר מסחרית. כחלק מ-Discovery, השיר מופיע בסרט אינטרסטלה 5555, והחלק בסרט בו מופיע השיר משמש כקליפ שלו. השיר הגיע לראש מצעד שירי הדאנס קלאב של בילבורד בשנת 2004. "Face to Face" הופק במשותף, נכתב במשותף וכולל ביצוע ווקאלי של מפיק מוזיקת ההאוס האמריקאי טוד אדוארדס. דאפט פאנק החשיבו את אדוארדס כאחת ההשפעות הגדולות ביותר על עבודתם, ושמחו על ההזדמנות לשתף איתו פעולה. הצמד רצה בתחילה לעבוד איתו על אלבום הבכורה שלהם, Homework, אך התקשו לשכנע את אדוארדס מכיוון שהשניים לא היו ידועים באותה תקופה. ההפקה התקיימה בניו יורק ובניו ג'רזי וכן בפריז. כשהגיע הזמן להקליט את השירה, הצמד הנחה את אדוארדס "לשיר קצת יותר ראספייר, כמו פורינר". השיר שהושלם מכיל את שני הטייקים הקוליים הראשונים של אדוארדס, מרובדים ליצירת אפקט הכפלה. תומא בנגלטר אמר: "טוד אדוארדס שר לפעמים אבל לא ככה. אני חושב שכולנו מאוד התרגשנו והופתענו מהדרך שבה הוא יכול היה לשיר את השיר הזה". הצמד הביע הכרת תודה על העבודה עם אדוארדס, והצהיר כי לאחר שעשו זאת, "אנחנו חופשיים לחקור תחומים אחרים. יהיה מעניין לראות מה נעשה הלאה. עכשיו אנחנו יכולים לעבוד עם אנשים אחרים". דאפט פאנק התאחדו מאוחר יותר עם אדוארדס לשיר "Fragments of Time", מתוך אלבומם Random Access Memories משנת 2013. אדוארדס גם ציין כי למרות הצלחתו בסצנת הגראז' האוס, הוא מתקבל מדי פעם בהפתעה ובשבחים על היותו הזמר בשיר "Face to Face". "Face to Face" מופיע בסרט האנימה משנת 2003, אינטרסטלה 5555, הפועל כמימוש חזותי של Discovery. הקטע של "Face to Face" עוקב אחר תוצאותיה של להקת הפופ החוצנית The Crescendolls שלכאורה מכניעה את הנבל, ארל דה דארקווד, באחוזה שלו. צוותי בנייה חושפים את ספינת החלל שהוטסה על ידי שפ, הוא הציל את הלהקה משעבוד ושטיפת מוח על ידי דארקווד, שלקח על עצמו את המסווה של המנהל שלהם. המשטרה חוקרת את חברת התקליטים שבה הוחתמה הלהקה, ועורכת חיפוש בכל חלקי אחוזת דארקווד. דיווח חדשותי מתאר סצנות מונטאז' של מבצע לשליחת The Crescendolls בחזרה לכוכב הבית שלהם באמצעות ספינתו של שפ. הדו"ח גם מסביר את המצב ומראה כי The Crescendolls לא היו הקבוצה היחידה שזה קרה להם. אחד מחברי הלהקה, אוקטבה, נראה בבית חולים לאחר שהתאושש מעימות מוקדם יותר עם מאבטחים בחברת התקליטים. בזמן שהלהקה מתכוננת לעזוב את כדור הארץ, אנשים מנופפים לשלום ללהקה מכל רחבי העולם. מידע על היצירה "Face to Face" באתר מיוזיק בריינז סרטון השיר "Face to Face" באתר יוטיוב מידע על הרצועה "Face to Face" באתר ספוטיפיי ROBOPOP, web.archive.org, ‏2008-05-03 Daft Punk: The Birth of The Robots | Thump, web.archive.org, ‏2014-01-13 Condé Nast, Daft Punk: Cover Story Outtakes, Pitchfork, ‏2013-05-15 (באנגלית אמריקאית) Twitch, Twitch Todd Edwards, www.redbullmusicacademy.com (באנגלית)
ח'רבת אל-מוטלה (ג'נין)

ח'רבת אל-מוּטִלֶה (בערבית: خربة المطلة) או בשפת התושבים: מוּטִלֶה, הוא כפר פלסטיני בנפת ג'נין, הכפר נמצא כ-24 ק"מ דרומית מזרחית מהעיר ג'נין והוא בגובה של כ-500 מטר מעל פני הים. משמעות המלה מוטלה (المطلة) היא: "המשקיפה" והשם ניתן לה על שום היותה במקום גבוה, ממנו ניתן להשקיף על עמק יזרעאל ועמק בית שאן, ובימים יפים ניתן אף לראות את עבר הירדן. אחת מהמשפחות המייסדות של הכפר היא משפחת אלבְּזוּר (البزور). כאשר גרעין הכפר הוקם, הוא נקרא: ח'רבת אלבּזור (خربة البزور). המשמעות המילולית של השם: הגרעינים. יסודות בתים רבים בכפר וכן הקומה הראשונה במסגד בכפר נבנו בימי האימפריה העות'מאנית. חלק מתושבי הכפר השתתפו במרד הערבי הגדול ושניים מהם נהרגו על ידי הצבא הבריטי. בשנת 1997 מנה הכפר 196 תושבים בשנת 2022 היו בכפר 490 תושבים. בכפר פועל בית ספר יסודי משותף לבנים ובנות, תלמידי התיכון לומדים ביישובים סמוכים וכ-30 מצעירי הכפר הם סטודנטים, רובם באוניברסיטה הערבית-אמריקאית ג'נין. לרשות התושבים עומד מגדל מים לשתייה, אולם הם תלויים במי גשמים לחקלאות וגידול בעלי חיים. הכפר מחובר לכפר הסמוך אל מוע'יר וכן ישנם גנרטורים פרטיים. palestineremembered.com, ח'רבת אלמוטילה, Palestine Remembered כתב התנועה, قرية المطلة - הכפר אלמוטילה, פת"ח, 2015 סרטון אודות הכפר, משנת 2022 ובו ראיון עם ראש המועצה נאצר בְּזוּר, סרטון בערוץ "PalestineTV تلفزيون فلسطين", באתר יוטיוב (אורך: 07:53)
חוקת צפון קפריסין

חוקת הרפובליקה הטורקית של צפון קפריסין (בטורקית: Kuzey Kıbrıs Türk Cumhuriyeti Anayasası) היא החוק העליון בצפון קפריסין, מדינה עצמאית דה-פקטו שאינה מוכרת על ידי הקהילה הבינלאומית. החוקה נכתבה על ידי האספה המכוננת של צפון קפריסין לאחר הכרזת עצמאותה ב-15 בנובמבר 1983, ואושרה במשאל עם על ידי בעלי זכות הבחירה הקפריסאים-טורקים ב-5 במאי 1985 על ידי תמיכה של 70.2% מהמצביעים. החוקה דומה לחוקתה של המדינה הפדרלית הטורקית של קפריסין, הישות המדינית שקדמה לרפובליקה הטורקית של צפון קפריסין אך קיימות בה מספר הוראות חדשות המותאמות לצורכי הרפובליקה החדשה. החוקה מורכבת מ-164 סעיפים ומ-13 סעיפי משנה. שיטת הממשל המכוננת על ידי החוקה היא דמוקרטיה פרלמנטרית. בשיטה זו, הריבון הוא העם (המורכב מאזרחי צפון קפריסין) והוא זה שבוחר את הגופים בעלי הסמכות במדינה. שום רשות רשמית לא יכולה להפעיל כל סמכות מבלי שהוסמכה לכך בחוקה. סעיף 7 קובע את עליונות החוקה. החוקה מכילה הוראות המבטיחות זכויות וחירויות בסיסיות. דוגמאות לזכויות אלו הן: הזכות לשוויון, הזכות לחיים ולשלמות גופנית, הזכות לחירות ולביטחון אישי, זכות הגישה לבית המשפט והזכות לדיון הוגן ופומבי תוך זמן סביר על ידי בתי משפט בלתי תלויים וחסרי פניות, וזכויות מורשעים. סעיפים נוספים בחוקה מכילים מספר זכויות כלכליות וחברתיות: איסור על עינויים, הזכות לפרטיות, חופש התנועה והמגורים, חופש מדע ואמנות, חופש העיתונות וחופש ההתאספות וההתאגדות. זכויות אלו מובטחות גם הן בהוראות המשקפות את מאפייניה הדמוקרטיים של המדינה. בהשוואה לחוקה מ-1975, החוקה 1985 מכילה הוראות מפורטות יותר להגנה על זכויות האדם וחירויות היסוד. לדוגמה, בוטל עונש המוות על רצח מכוון. סעיף 15 הכריז כי ניתן להטיל עונש מוות על פי חוק רק במקרים של בגידה בתקופת מלחמה, מעשי טרור ושוד ים ועבור רציחות חוזרות ונשנות. גם במקרים אלו לא יינתן עונש מוות אלא אם כן האספה המחוקקת מחליטה על פי הוראות סעיף 78. כמו כן, בחוקה זו גובשו זכויות כלכליות וחברתיות חדשות כמו הזכות להגנה מרעב, הגנה על מובטלים ונזקקים, הגנת הצרכן ופיתוח הספורט. ישנן הוראות מפורטות לגבי אזרחות השומרות גם על זכויות נרכשות. זכויות האדם בצפון קפריסין חוקת צפון קפריסין
פילוסופיה חברתית

פילוסופיה חברתית היא תחום פילוסופי, שעוסק בשאלות לגבי היסודות של מוסדות חברתיים, התנהגות חברתית ובחינה של החברה במונחים של ערכים אתיים ולא בנתונים. פילוסופים חברתיים מדגישים את החשיבות של הבנת ההקשרים החברתיים של שאלות פוליטיות, משפטיות, מוסריות ותרבותיות, ופיתוח מסגרות תאורטיות, מאתיקה של דאגה ועד לתיאוריות קוסמופוליטיות על דמוקרטיה, חוק טבע, זכויות אדם, שוויון מגדרי וצדק גלובלי. פרק זה לוקה בחסר. אנא תרמו לוויקיפדיה והשלימו אותו. הרשימה מועתקת מהערך האנגלי השנוי במחלוקת. חסרת משמעות במצב הנוכחי ללא פירוט.. נושאים בהם עוסקת פילוסופיה חברתית: בחירה חופשית הרצון לעוצמה פעולת דיבור מודרניזם ופוסטמודרניזם אינדיבידואליזם רכוש זכות סמכות אידאולוגיה פרק זה לוקה בחסר. אנא תרמו לוויקיפדיה והשלימו אותו. הרשימה מועתקת מהערך האנגלי השנוי במחלוקת. חסרת משמעות במצב הנוכחי ללא פירוט.. רשימת פילוסופים שעסקו בעצמם, אם כי רובם לא רק, בפילוסופיה חברתית: פילוסופיה פוליטית סוציולוגיה פילוסופיה של מדעי החברה מדיה וקבצים בנושא פילוסופיה חברתית בוויקישיתוף "Definition of SOCIAL PHILOSOPHY". "Overview - Journal of Social Philosophy - Wiley Online Library". {{cite journal}}: Cite journal requires |journal= (עזרה)